Ekspertët: Terroristët po mësojnë nga debatet për avionin
Informacionet e diskutimeve për avionin e zhdukur mund të kenë qenë të panjohura për disa terroristë të mundshëm
Për zhdukjen e avionit të Malaysia Airlines janë dhënë hipoteza të ndryshme. Informacioni i diskutuar është krahasuar me mësimet e lëndës së njohurive bazë të aviacionit, me detaje mbi radarët, satelitët, sigurinë e pasaportave, veçoritë e avionëve Boeing 777 dhe të komunikimit ndërkombëtar. Edhe terroristët kanë mbajtur shënime. Këtë e thotë John Goglia, i cili ka punuar në fushën e aviaciont për 40 vite, shumë prej të cilave me Bordin Kombëtar të Sigurisë së Transportit. Grupet terroriste të organizuara kanë vërtetuar se e njohin sistemin. Ata arrijnë të lokalizojnë transponderat, gjejnë hapësira në mbulimin e radarëve dhe shfrytëzojnë rastet kur masat e sigurisë janë të pamjaftueshme. Disa ekspertë shqetësohen më tepër për terroristët amatorë. Jonah Blank është ekspert i anti-terrorizmit me Korporatën Rand. Por zoti Blank thotë se një pjesë e madhe e atij informacioni mund të gjehej dhe në internet ose në një manual fluturimi. Ekspertë të tjerë nuk i vlerësojnë shumë terroristët. Max Abrahms, profesor i terrorizmit në Universitetin Northeastern, foli përmes Skype-it. Zoti Abrahms thotë se al-Kaida nuk është më një kërcënim aq i madh sa më parë, që kur ka hequr dorë nga sulmet në shkallë të gjerë dhe është përqëndruar në akte individuale terrorizmi lokal.